## Pravilnik o dopunama Pravilnika o pripravničkom stažu zdravstvenih djelatnika

### NN 47/1995 (12.7.1995.), Pravilnik o dopunama Pravilnika o pripravničkom stažu zdravstvenih djelatnika

# MINISTARSTVO ZDRAVSTVA

Temeljem članka 112. Zakona o zdravstvenoj zaštiti ("Narodne novine"
br. 75/93,11/94) ministar zdravstva donosi

## PRAVILNIK

### O DOPUNAMA PRAVILNIKA O PRIPRAVNIČKOM STAŽU ZDRAVSTVENIH DJELATNIKA

Članak 1.

U Pravilniku o pripravničkom stažu zdravstvenih djelatnika ("Narodne
novine" br. 18/94, 20/94 i 21/95) u članku 13. stavku 4. iza točke
4. dodaje se nova točka 4a koja glasi:

"Točka 4a." radno terapeutski tehničari

a) Kineziologija sa kineziterapijom

b) Radna terapija

Članak 2.

U prilogu br. 1. Plana i programa pripravničkog staža za zdravstvene
djelatnike više i srednje stručne spreme iza poglavlja IV dodaje se poglavlje
IVa koje glasi:

" Poglavlje IVa":

RADNO TERAPEUTSKI TEHNIČARI

- Stručne cjeline čine:

1) Funkcionalna radna terapija - 3 mjeseca

Pripravnik provodi pripravnički staž iz radne terapije u jedinici (dvorani)
za radnu terapiju ili kineziterapiju, i u stacionaru uz bolesnički krevet,
gdje ovisno o dnevnoj frekvenciji; najmanje kod 5 bolesnika;

- primjenjuje funkcionalnu terapiju usmjerenu na podržavanje selektivnih
sposobnosti pojedinih segmenata:

- radne aktivnosti za razvoj statičke i repetitivne snage,

- radne aktivnosti za razvoj koordinacije,

- radne aktivnosti za psihomotorne bnine,

- radne aktivnosti za razvoj balansa,

- radne aktivnosti za razvoj fleksibilnosti, te

- komplekse motoričkih zadataka samozbrinjavanja,

2) Funkcionalno-okupaciona terapija - 3 mjeseca Pripravnik provodi pripravnički
staž iz funkcionalno-okupacione terapije u jedinici (dvorani) za radnu
ili okupacionu terapiju gdje ovisno o dnevnoj frekvenciji, najmanje kod
5-10 bolesnika primjenjuje:

- rad s papirom,

- rad s tekstilom

- rad s koncem ili vunom,

- rad s drvetom,

- rad s metalima,

- rad sa žicom,

- muzikoterapiju,

- terapiju igrom,

- scensku terapiju,

- biblioterapiju, te

- audiovizuelnu terapiju.

3. Predprofesionalna i profesionalna radna terapija, te edukacija i
provođenje zanata - 3 mjeseca

Pripravnik provodi pripravnički staž u jedinici radne terapije gdje
s bolesnicima primjenjuje:

- krojenje i šivanje,

- učenje zanata,

- informatičku edukaciju,

- upotrebu fiksatora i drugih pomagala u obavljanju dnevnih aktivnosti,
te izradu istih.

4) Kineziterapijska tehnika u profesionalnoj rehabilitaciji

- 3 mjeseca

Pripravnik provodi pripravnički staž iz kineziterapijskih tehnika u
jedinici za kineziterapiju ili radnu terapiju, gdje kod bolesnika:

- procjenjuje radnu sposobnost dinamometrijski,

- procjenjuje komplekse motoričkih testova zbrinjavanja,

- procjenjuje repeticije radnih stojećih aktivnosti,

- provodi antropometrijska mjerenja pri aplikacijama fiksatora i drugih
pomagala,

- procjenjuje balans kod stojećih i sjedećih radnih mjesta,

- provodi mjere fleksibilnosti (goniometrija),

- provodi izradu i aplikaciju pomagala te adaptaciju radnih površina
i radnih položaja tijela budućem radnom mjestu i radnim aktivnostima.

Članak 3.

Ovaj Pravilnik stupa na snagu danom objave u "Narodnim novinama".

Klasa: 011-01/95-01/09

Broj: 534-02-10-95-0002

Zagreb, 26. travnja 1995.

Ministar

**prof. dr. sc. Andrija Hebrang**, v. r.

Pravilnik, NN 47/1995-965